എന്ജിനീയറിങ് വിദ്യാര്ഥികളുടെ മരണത്തിനിടയാക്കിയ അപകടം: കാര് ഡ്രൈവര് അറസ്റ്റില് കൊല്ലം: തിരുവനന്തപുരം സിഇടി എന്ജിനീയറിങ് കോളജിലെ രണ്ട് എന്ജിനീയറിങ് വിദ്യാര്ഥികളുടെ മരണത്തിനിടയാക്കിയ അപകടത്തില് കാര് ഡ്രൈവര് അറസ്റ്റില്. കൊട്ടാരക്കര ചേത്തടിയില് നടന്ന അപകടത്തില് വിദ്യാര്ഥികള് സഞ്ചരിച്ച ബൈക്കിനെ ഇടിച്ചുവീഴ്ത്തിയ കാറിന്റെ ഡ്രൈവര് തലവൂര് മഞ്ഞക്കാല സ്കൂളിനു സമീപം ലക്ഷ്മി നിവാസില് ലാല്കുമാറിനെയാണ് കുന്നിക്കോട് പൊലീസ് അറസ്റ്റ് ചെയ്തത്. ഇയാള്ക്കൊപ്പം കാറിലുണ്ടായിരുന്ന റോയി ആശുപത്രിയില് ചികിത്സയിലാണ്. ഇയാളുടെ അറസ്റ്റും ഉടനുണ്ടാകുമെന്നാണ് സൂചന. ഇവര് മദ്യലഹരിയിലാണ് വാഹനം ഓടിച്ചതെന്ന് വൈദ്യപരിശോധനയില് കണ്ടെത്തിയെന്ന് പൊലീസ് പറഞ്ഞു. പ്രതികള്ക്കെതിരെ നരഹത്യയ്ക്കാണ് പൊലീസ് കേസെടുത്തിരിക്കുന്നത്. ചെങ്ങമനാടിനും ചേത്തടിക്കും മധ്യേ കഴിഞ്ഞ 12ന് രാത്രിയിലാണ് അപകടമുണ്ടായത്. അമിതവേഗത്തില് എത്തിയ കാര് വിദ്യാര്ഥികളുടെ ബൈക്കിനെ ഇടിച്ചുവീഴ്ത്തി. കുണ്ടറ കേരളപുരം സ്വദേശി ഗോവിന്ദ്, കണ്ണൂര് പയ്യന്നൂര് സ്വദേശിനി ചൈതന്യ എന്നിവരാണ് മരിച്ചത്.The post എന്ജിനീയറിങ് വിദ്യാര്ഥികളുടെ മരണത്തിനിടയാക്കിയ അപകടം: കാര് ഡ്രൈവര് അറസ്റ്റില് first appeared on MalayalamExpressOnline.